ప్రిన్స్‌టన్ యూనివర్శిటీ

ప్రిన్స్‌టన్ యూనివర్శిటీ అమెరికా సంయుక్త రాష్ట్రాలలోని న్యూజెర్సీలోని ప్రిన్స్‌టన్‌లో ఉన్న ఒక ప్రైవేట్ ఐవీ లీగ్ పరిశోధనా విశ్వవిద్యాలయం. చరిత్ర 1746లో కాలేజ్ ఆఫ్ న్యూజెర్సీ పేరుతో స్థాపించబడిన ఈ విశ్వవిద్యాలయం, సంయుక్త రాష్ట్రాలలో నాల్గవ పురాతన ఉన్నత విద్యాసంస్థ. అమెరికన్ విప్లవానికి ముందు చార్టర్ చేయబడిన తొమ్మిది వలసరాజ్యాల కళాశాలలలో ఇది ఒకటి. ఈ విద్యాసంస్థ 1756లో ప్రస్తుతం ఉన్న ప్రిన్స్‌టన్‌కు తరలించబడింది. ఇది అధికారికంగా 1896లో విశ్వవిద్యాలయంగా మారి, ప్రిన్స్‌టన్‌ విశ్వవిద్యాలయంగా పేరు మార్చబడింది. క్యాంపస్ ప్రధాన క్యాంపస్ న్యూజెర్సీలోని ప్రిన్స్‌టన్‌లో సుమారు 600 ఎకరాల విస్తీర్ణంలో 600 భవంతులను కలిగి ఉంది. ఈ క్యాంపస్‌లోని మొదటి భవంతి నస్సౌ హాల్ (Nassau Hall) 1756లో నిర్మించబడింది. ఈ భవనం చుట్టూ విశ్వవిద్యాలయం క్రమేణా అభివృద్ధి చెందింది. ఆర్ట్ లైబ్రరీ, యూనివర్సిటీ చాపెల్, క్లీవ్‌లాండ్ టవర్, ఫైర్‌స్టోన్ లైబ్రరీ, ఐవీ క్లబ్, విగ్ హాల్, ఫోర్బ్స్ కాలేజి, మాథీ కాలేజ్, రాక్‌ఫెల్లర్ కాలేజ్, విట్‌మాన్ కాలేజ్ మొదలైనవి చెప్పుకోదగిన భవనాలు. సంస్థాగత పరిపాలన ఈ విశ్వవిద్యాలయం బోర్డ్ ఆఫ్ ట్రస్టీస్ ఆజమాయిషీలో నడుస్తుంది. ప్రస్తుత అధ్యక్షుడు (20వ అధ్యక్షుడు) క్రిస్టఫర్ ఐస్గ్రుబర్‌ను 2013లో నియమించారు. బోర్డ్‌లో 23 నుండి 40 మంది సభ్యులు ఉంటారు. న్యూజెర్సీ గవర్నర్ ఈ బోర్డులో ఎక్స్ అఫీషియో సభ్యుడిగా వ్యవహరిస్తాడు. ఈ విశ్వవిద్యాలయానికి సంబంధించిన ఆర్థిక లావాదేవీలన్నింటికీ ఈ బోర్డు అనుమతి తప్పనిసరి. ఈ విశ్వవిద్యాలయంలో అండర్ గ్రాఢ్యుయేట్ కాలేజ్, గ్రాడ్యుయేట్ స్కూల్, స్కూల్ ఆఫ్ ఆర్కిటెక్చర్, స్కూల్ ఆఫ్ ఇంజనీరింగ్ అండ్ అప్లైడ్ సైన్సెస్, స్కూల్ ఆఫ్ పబ్లిక్ అండ్ ఇంటర్నేషనల్ అఫైర్స్, బెందీమ్ సెంటర్ ఫర్ ఫైనాన్స్ మొదలైనవి ఉన్నాయి. ప్రిన్స్‌టన్ లా స్కూల్ కొద్ది కాలం మాత్రం మనుగడలో ఉండేది. 1852లో దీనిని మూసివేశారు. కోర్సులు ఈ విశ్వవిద్యాలయం అండర్‌గ్రాడ్యుయేట్ కోర్సులలో బ్యాచులర్ ఆఫ్ ఆర్ట్స్ (A.B.), బ్యాచులర్ ఆఫ్ సైన్స్ అండ్ ఇంజనీరింగ్ (B.S.E.) లను అందిస్తుంది. ఆర్ట్స్ విద్యార్థులు 31 కోరులను, సైన్స్ అండ్ ఇంజనీరింగ్ 36 కోర్సులను పూర్తి చేయాల్సి ఉంటుంది. గ్రాడ్యుయేట్ కోర్సులలో మాస్టర్ డిగ్రీ, డాక్టోరల్ డిగ్రీలను 42 విభాగాలలో అందిస్తుంది. కొందరు పూర్వ విద్యార్థులు రూత్ ఆండర్సన్ సునేత్ర గుప్తా నారాయణ కొచ్చెర్లకోట కవిత రాందాస్ గీతా గోపినాథ్ సంగీతా మల్హోత్రా హేమమాల కరుణదాస అలిసన్ జాలీ రూత్ బెహర్ జెన్నిఫర్ సాల్ మంజుల్ భార్గవ జాన్ నాష్ రెబెక్కా గోల్డ్ స్టెయిన్ ప్రతాప్ భాను మెహతా జెనాన్ ఇస్మాయిల్ జెన్నిఫర్ సాల్ అలిసన్ జాలీ నంబి నారాయణన్ డేనియల్ అలెన్ ఫ్రెడరిక్ రిచర్డ్‌సన్ కొందరు అధ్యాపకులు సాలీ హస్లాంగర్ మరియం మిర్జాఖనీ జుంపా లహరి ఇంద్రాణి పాల్-చౌధురి - విజిటింగ్ ప్రొఫెసర్ ఇవి కూడా చూడండి చిత్రమాలిక మూలాలు